רשת המלונות פתאל, שמפעילה באשדוד את מלון לאונרדו בחוף ט"ו, תקים בחודשים הקרובים מרכז הזמנות ארצי בעיר. הפרטים האחרונים נסגרים ממש בימים אלה, והצפי הוא לגיוס של עשרות עובדים מאשדוד. ראש העיר, בתום פגישה שנערכה הערב עם נציגי פתאל, בירך: "הדבר מעיד על השינוי שאשדוד עוברת בדרך למטרופולין כלכלי חשוב במדינת ישראל".
בשורה לתושבי אשדוד: רשת המלונות פתאל צפויה לפתוח בחודשים הקרובים מרכז הזמנות ארצי, ולגייס כ-150 עובדים. מהמידע שהגיע למערכת אשדוד נט עולה כי המרכז החדש צפוי להפתח לאחר יריד גיוס עובדים והכשרתם.
ההדברות בין הצדדים על העברת מרכז ההזמנות של פתאל לאשדוד מתקיימת מזה זמן מה, והערב, כך מהפרטים שהגיעו לאשדוד נט, נסגרו כמעט סופית כל הפרטים. בימים הקרובים צפויה לצאת הודעה משותפת בדבר פתיחת מוקד ההזמנות באשדוד.
לפי שעה אין פרטים כיצד יתבצע גיוס העובדים, אך כל הפרטים המלאים יעלו באשדוד נט לכשייתחיל הגיוס הרשמי.
ראש העיר, ד"ר יחיאל לסרי שהיה מעורב בהבאת פתאל לאשדוד, אמר הערב לאשדוד נט: "אני מאוד שמח שרשת פתאלת בחרה להעביר לאשדוד את מרכז ההזמנות שלה. מעבר לתוספת מקומות התעסוקה, הדבר מעיד על השינוי שאשדוד עוברת בדרך למטרופולין כלכלי חשוב במדינת ישראל, המושך אליו מפעלים ועסקים רבים המאמינים בפוטנציאל הכלכלי שלה".